Sesongen 2020/21 ble redusert på grunn av koronaviruspandemien. Skaanes deltok i sesongåpningen i langrenn i Norge 2020, og kom der på 15.-plass på sprinten, åttendeplass på 10 km klassisk og sjuendeplass på 10 km fri teknikk. Under NM på ski 2021 kom hun på femteplass på 15 km skiathlon, sjuendeplass på 10 km fri teknikk og 15.-plass på 5 km klassisk. NM del 2 ble avlyst på grunn av koronaviruspandemien. Hun avsluttet sesongen med to verdenscuprenn i Sveits i mars, der hun fikk tre verdenscuppoeng.